ร้านอุด้งเฟรนไชล์สไตล์ญี่ปุ่นแท้ เคยกินสาขาอื่นแล้วครับ เช่นพารากอนชั้นg เฉยๆครับ
แต่สาขานี้ดูเมนูเยอะกว่า บรรยากาศน่าทานกว่า และพนักงานดูคึกคักดีครับ

ร้านสว่างโล่ง ทำประตูเข้าออกให้flow ชัดเจน
ที่นั่งสะอาด เบียดๆเล็กๆ (3.5/5)

บริการดีมากๆครับ พนักงานสนใจ ใส่ใจ และพูดจาดีมาก(4.5/5) ตอนยกจานไปเก็บ เห็นว่าหนักก็มาช่วยยกเลยครับ เยี่ยม

เครื่องดื่ม มีชา น้ำอัดลม และน้ำเปล่า มาตรฐานครับ(3/5)

อาหาร
-อุด้ง เส้นอร่อยครับ
ผมทานแกงกะหรี่ก็ทำได้อร่อย ไม่น่าเกลียด มีเนื้อสัตว์ชิ้นเล็กๆเปื่อยๆ กินเปล่าๆไม่น่าเกลียด
ส่วนอีกจานซุปกระดูกหมูก็อร่อยเข้มข้นดีครับ
-อาหารเสริม
เทมปุระผัก ทีเด็ด หมดตลอด ทอดใหม่ๆ กรอบนอก นุ่มหวานผักสด โดยเฉพาะหอมใหญ่ที่ชัดมากๆครับ
อีกอย่างที่อร่อยคือ มันหวาน อันละ29 บาทครับ ถูกมากๆ
และอร่อยมากๆ
ไก่ทอดสไปซี่ราดผงปรุงรสเผ็ดๆก็อร่อยครับ ตัดเลี่ยนได้ดีจากเทมปุระ
เต้าหู้ทอด ยัดไส้ข้าว ก็หวานอร่อยครับ ผมตักวาซาบิมากินแก้เลี่ยนด้วย

โดยรวมผมว่าอาหารดีและอร่อยกว่าสาขาพารากอนครับ(4.5/5) ครับ สำหรับอาหาร

ราคาไม่ถูก แต่ก็ตามวัตถุดิบครับ รับได้ครับ (4/5) หนึ่งชามกับของทอด อิ่มแน่ครับ

เอาไปเลยครับ4ดาว
แต่ถ้าหิว นี่คือร้านแรกๆที่ผมจะคิดถึงครับ